**ΔΕΛΤΙΟ ΤΥΠΟΥ**



**Γραφείο Περιφερειάρχη**

Λαμία, 02 Δεκεμβρίου 2022

ΦΟΙΤΗΤΙΚΟ ΕΠΙΔΟΜΑ ΑΠΟ ΤΗΝ ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ

**Παράταση υποβολής αιτήσεων**

**ένταξης στη δράση «σπουδά…ΖΩ!»**

Η Περιφέρεια Στερεάς Ελλάδας ανακοινώνει την παράταση της προθεσμίας υποβολής αιτήσεων ένταξης στη δράση **«σπουδά…ΖΩ!»**, την οποία υλοποιεί μέσω της δομής «ΓΕΦΥΡΑ» και με χρηματοδότηση από το Περιφερειακό Ταμείο Ανάπτυξης Στερεάς Ελλάδας.

Αντικείμενο της δράσης είναι η εφάπαξ παροχή διατακτικών σίτισης αξίας 250 ευρώ σε προπτυχιακούς πρωτοετείς φοιτητές – φοιτήτριες του ακαδημαϊκού έτους 2021-2022, που είναι μέλη οικογενειών της Στερεάς Ελλάδας με οικογενειακό εισόδημα κάτω από το όριο της φτώχειας, καθώς και σε απροστάτευτα τέκνα.

Η αρχική χρονική περίοδος υποβολής αιτήσεων έληγε σήμερα, Παρασκευή 02 Δεκεμβρίου 2022. **Αποφασίστηκε να παραταθεί μέχρι και την Τετάρτη 07 Δεκεμβρίου 2022!**

*«**Επιλέξαμε να σταθούμε και φέτος στο πλευρό νέων ανθρώπων και να τους στηρίξουμε στο ξεκίνημα της φοιτητικής τους ζωής. Η υλοποίηση της δράσης “σπουδα…ΖΩ!”, μέσω της δομής «ΓΕΦΥΡΑ», έγινε γνωστή πανελλαδικά χάρη και στη συμβολή των διοικήσεων των περισσότερων ακαδημαϊκών ιδρυμάτων, που ενημέρωσαν τους φοιτητές τους. Αποτέλεσμα ήταν να ανταποκριθεί η πλειοψηφία όσων πληρούν τα κριτήρια. Παρατείνουμε, όμως, την προθεσμία για λίγες ακόμη ημέρες, ώστε να μη χάσει κανείς τη δυνατότητα ένταξης στη δράση»,* δήλωσε ο Περιφερειάρχης Στερεάς Ελλάδας Φάνης Σπανός.

Οι ενδιαφερόμενοι μπορούν να ενημερωθούν από την ιστοσελίδα της Γέφυρας [www.gefyra.com.gr](http://www.gefyra.com.gr) και της Περιφέρειας Στερεάς Ελλάδας [www.pste.gov.gr](http://www.pste.gov.gr/), αλλά και να απευθύνονται στα παρακάτω γραφεία:

| **Α/Α**  | **ΓΡΑΦΕΙΑ / ΔΙΕΥΘΥΝΣΕΙΣ**  | **ΔΙΕΥΘΥΝΣΗ** |
| --- | --- | --- |
| 1.  | ΓΡΑΦΕΙΟ ΛΑΜΙΑΣ  | *Πλατεία Ελευθερίας 3, 35131, ΛαμίαΔομή ΓΕΦΥΡΑ, Περιφερειακό Ταμείο Ανάπτυξης – ΠΣΤΕ,**2ος όροφος,* *Τηλ.: 2231028725**e-mail: info@gefyra.com.gr* |
| 2.  | ΓΡΑΦΕΙΟ ΑΜΦΙΣΣΑΣ  | *Διοικητήριο Π.Ε. ΦωκίδαςΙ. Γιδογιάννου 31, 33100, ΆμφισσαΙσόγειο* *Τηλ.: 2265350671* |
| 3.  | ΓΡΑΦΕΙΟ ΚΑΡΠΕΝΗΣΙΟΥ  | *Διοικητήριο Π.Ε. Ευρυτανίας**(Κεντρικό Δημαρχείο)Εθνικής Αντιστάσεως 1 ,36100, Καρπενήσι**Τηλ.: 2237352304, 2237352306* |
| 4. | ΓΡΑΦΕΙΟ ΛΙΒΑΔΕΙΑΣ | *Διοικητήριο Π.Ε. ΒοιωτίαςΦίλωνος 35-39 , 32131, Λιβαδειά**ΙσόγειοΤηλ.: 2261350106* |
| 5.  | ΓΡΑΦΕΙΟ ΧΑΛΚΙΔΑΣ  | *Διοικητήριο Π.Ε. ΕύβοιαςΛ. Χαϊνά 93, 34132, Χαλκίδα1ος ¨Οροφος, Γραφείο 120 Β* *Τηλ.: 2221353932, 2221353933, 2221353936, 2221353937* |